b'\n_START_ARTICLE_\nRoman\n_START_PARAGRAPH_\nRom\xc3\xa1n je najob\xc5\xa1irnej\xc5\xa1e pripovedno delo v prozi. Ima \xc5\xa1tevilna poglavja, dogajanje je zapleteno in po navadi zajema dalj\xc5\xa1e \xc4\x8dasovno obdobje. V njem nastopa mno\xc5\xbeica knji\xc5\xbeevnih oseb, zna\xc4\x8daj osrednje pa se razvija v samem dogajanju romana. V romanu odsevajo med\xc4\x8dlove\xc5\xa1ki odnosi in dru\xc5\xbebene razse\xc5\xbenosti \xc4\x8dasa in kraja dogajanja.\n_START_SECTION_\nZgodovina romanov\n_START_PARAGRAPH_\nNajstarej\xc5\xa1e oznake za roman je mogo\xc4\x8de najti v anti\xc4\x8dni oziroma gr\xc5\xa1ko-rimski in staroindijski zgodovini. Anti\xc4\x8dni roman so imeli za isto zvrst kot zgodovinopisje in ga z njim tudi povezujejo, najdemo pa tudi izraz pripoved. Antika torej za svoje romane ni ustvarila posebnega literarnega termina, ampak je prena\xc5\xa1ala nanj oznake drugih zvrsti. Ravno tako tudi staroindijska. _NEWLINE_V Evropi se je izraz roman prvi\xc4\x8d pojavil v staro-francoskem jeziku in sicer kot \xc2\xbbromanz\xc2\xab. Najprej so bili romani mo\xc4\x8dno juna\xc5\xa1ko epski, v 12. stoletju pa se pojavi nova zvrst verznih pripovedi z vite\xc5\xa1ko ljubezenskimi in pustolovskimi motivi. V 13. stoletju se termin roman prenese iz teh vite\xc5\xa1kih pesnitev na prozne pripovedi. Prvi besedo roman napi\xc5\xa1e \xc3\x89tienne Pasquier leta 1560, v svoji enciklopediji Recherches de la France. V 17. stoletju se pomen francoskega termina \xc2\xbbromanz\xc2\xab\xc2\xa0dokon\xc4\x8dno ustali. Pojem roman tako, ozna\xc4\x8duje pripoved v prozi, ki je domi\xc5\xa1ljijska, vite\xc5\xa1ka, pustolovska, heroi\xc4\x8dno-galantna ter fantasti\xc4\x8dna. Francoski termin zgodaj sprejmejo Italijani kot termin \xc2\xbbromanzo\xc2\xab\xc2\xa0prvi ga uporabijo Luigi Pulci, Matteo Maria Boiardo, Ludovico Ariosto  v 13. stoletju. Posebnost pri italijanskem razvoju romana pa je ta, da so termin uporabljali za dva primera: za renesan\xc4\x8dno epiko in za roman v sodobnem smislu._NEWLINE_Izraz se prenese tudi na Portugalsko, v \xc5\xa0panijo, kjer je termin na\xc5\xa1el mesto \xc5\xa1ele v 17. stoletju, uporabil pa ga je Miguel de Cervantes v Don Kihotu, takrat nastane tudi pojem \xc2\xbbnovela\xc2\xab za dalj\xc5\xa1o pripovedno obliko. Podobni primeri so tudi v anglosa\xc5\xa1ki literaturi kjer se pojavi v 13. stoletju in ima ve\xc4\x8d oblik: romanse, romaunce\xe2\x80\xa6  _NEWLINE_Byron je uporabil izraz \xc2\xbbromaunt\xc2\xab\xc2\xa0v Romanju grofi\xc4\x8da Harolda saj je s tem sledil Franciji. \xc5\xa0panski in angle\xc5\xa1ki termin se nato raz\xc5\xa1irita v anglosa\xc5\xa1kem in latinsko-ameri\xc5\xa1kem prostoru, francoska oznaka romana pa prodre v srednjo Evropo nato na nem\xc5\xa1ki prostor v 17. stoletju in nato \xc5\xa1e v slovanski prostor.\n_START_SECTION_\nPojav romana na slovenskih tleh\n_START_PARAGRAPH_\nNa slovenskih tleh se je roman pojavil leta 1866, ko je Josip Jur\xc4\x8di\xc4\x8d napisal prvi slovenski roman Deseti brat. Motiv Desetega brata pa je ljudski, prikazuje \xc5\xbeivljenje desetega otroka v dru\xc5\xbeini, ki naj bi prina\xc5\xa1al nesre\xc4\x8do. Josip Jur\xc4\x8di\xc4\x8d je poleg romana uvedel v slovensko literaturo \xc5\xa1e \xc4\x8drtice, pripovedke, in povesti, pri tem je \xc5\xa1tet kot najbolj zvestega sledilca literarnega programa Frana Levstika._NEWLINE_Tako romanopisje kot tudi sama literarna teorija je strmo napredovala po Desetem bratu, napredovala je tudi bralna kultura ob razvijanju slovenskega tiska in \xc4\x8dasopisja, pa tudi narodne politike, tudi sami pisatelji so bili vedno bolj seznanjeni s svojimi sodobniki. Janko Kersnik je eden prvih dru\xc5\xbeboslovcev, ki seznanja s knji\xc5\xbeevnostjo bli\xc5\xbenje kulturno okolje in nove kulturne in pravne izzive, ki prihajajo z reformami. Ivan Tav\xc4\x8dar izstopa kot izrazito strankarski pisec, ki uvede liberalizem kot pomemben svetovni nazor. Vladimir Bartol je ena prvih slovenskih pisateljev, ki izrecno naslovi vpra\xc5\xa1anje psihoanalize v prozi, ukvarja se tudi z verskimi tematikami. Zaradi vidne povezave \xc4\x8dasopisov, gibanj in strank v zaprte kroge in ve\xc4\x8dinoma kme\xc4\x8dkim prebivalstvom, je velika skrb vlo\xc5\xbeena predvsem v dvigovanje pismenosti. Prave romane, ki izpolnjujejo vse zahteve modernega oz. postmodernega romana, pa tudi podrobno trdno analizo dosedanje knji\xc5\xbeevnosti s stali\xc5\xa1\xc4\x8da sodobne literarne teorije, slovenska knji\xc5\xbeevnost pri\xc4\x8denja analizirati po drugi svetovni vojni. Z osamosvojitvijo vidno nara\xc5\xa1\xc4\x8da literarna produkcija, opazno se pove\xc4\x8da tudi \xc5\xbeanrska produkcija.\n_START_SECTION_\nVite\xc5\xa1ki roman\n_START_PARAGRAPH_\nVite\xc5\xa1ki roman pripoveduje o dvorsko-vite\xc5\xa1kem \xc5\xbeivljenju v visokem srednjem veku, nastal pa je v 12. stoletju v Franciji in se nato raz\xc5\xa1iril. Prvotno je bil pisan v verzih, v 13. stoletju pa se je razvil v prozo. \xc5\xa0e najbli\xc5\xbeje vite\xc5\xa1kemu romanu je Fran Sale\xc5\xa1ki Fin\xc5\xbegar: Pod svobodnim soncem, a je po zgradbi vse \xc5\xa1e vedno povest. Predstavnik je Ivan Sivec: Vladar Samo\n_START_SECTION_\nPustolovski roman\n_START_PARAGRAPH_\nPustolovski roman lahko pripoveduje o ve\xc4\x8d razli\xc4\x8dnih obdobjih. Te zgodbe posku\xc5\xa1ajo bralcu pribli\xc5\xbeati nenavadna do\xc5\xbeivetja. Alamut Vladimirja Bartola je predstavnik \xc5\xbeanra.\n_START_SECTION_\nZgodovinski roman\n_START_PARAGRAPH_\nZgodovinski roman je ve\xc4\x8dinoma dalj\xc5\xa1e besedilo, iz katerega izvemo, kak\xc5\xa1ni so bili posamezni zgodovinski dogodki, osebe. V njih prepoznamo tudi dolo\xc4\x8dena zgodovinska dejstva. Najbolj jasen predstavnik \xc5\xbeanra je Veliki voz Milo\xc5\xa1a Mikelna.\n_START_SECTION_\nVojni roman\n_START_PARAGRAPH_\nVojni roman korenine te vrsta romana izhajajo iz epov. Nekateri vojni romani so nastali z namenom proti vojni, drugi pa z namenom, da bi vojno spodbudili. V slovenski knji\xc5\xbeevnosti ta \xc5\xbeanr dobro predstavlja roman Toneta Svetine: Ukana.\n_START_SECTION_\nZnanstvenofantasti\xc4\x8dni roman\n_START_PARAGRAPH_\nZnanstvenofantasti\xc4\x8dni roman ima zgodbo postavljeno v domi\xc5\xa1ljiski svet, z raznimi izmi\xc5\xa1ljenimi bitji kot so nezemljani, roboti, vampirji, vile, \xc5\xa1krati, \xc4\x8darovniki, avtor lahko omogo\xc4\x8da tako alternativno resni\xc4\x8dnost, utopijo, uvaja znanstvene ideje v obi\xc4\x8dajno stvarnost... Najbolj jasen predstavnik je 4000 Ivana Tav\xc4\x8darja.\n_START_SECTION_\nBiografski roman\n_START_PARAGRAPH_\nBiografski roman je neke vrste zgodovinski roman, ki realno pripoveduje o \xc5\xbeivljenju pomembne zgodovinske osebe, kadar pa opisuje sodobno osebo postane samostojen \xc5\xbeanr. Predstavnik \xc5\xbeanra je Anton Slodnjak: Iztrohnjeno srce\n_START_SECTION_\nPsiholo\xc5\xa1ki roman\n_START_PARAGRAPH_\nPsiholo\xc5\xa1ki roman pripoveduje o notranjem, du\xc5\xa1evnem stanju ljudi. Torej o njihovih \xc4\x8dustvih, mi\xc5\xa1ljenju in razmi\xc5\xa1ljanju. Ta zvrst pa se je dobro razvila v sredini 19. stoletja. \xc5\xbdanr dolgo ni imel predstavnika v slovenskem jeziku. Goran Vojnovi\xc4\x8d: \xc4\x8cefurji raus,  Drago Jan\xc4\x8dar: Drevo brez imena, Miha Mazzini: Kralj ropotajo\xc4\x8dih duhov, Nejc Gazvoda:Sanjajo tisti, ki preve\xc4\x8d spijo, Evald Flisar:Opazovalec, Branko Gradi\xc5\xa1nik: Roka, voda, kamen\n_START_SECTION_\nDru\xc5\xbebenokriti\xc4\x8dni roman\n_START_PARAGRAPH_\nDru\xc5\xbebenokriti\xc4\x8dni roman s to zvrstjo pistelji kriti\xc4\x8dno ocenjujejo dru\xc5\xbebo, iz razli\xc4\x8dnih perspektiv in v razli\xc4\x8dnih obdobjih. Najbolj jasen primer tak\xc5\xa1nega pisanja nudi Andrej E.Skubic:Fu\xc5\xbeinski bluz, Janko Kersnik:Rokovnja\xc4\x8di, Igor Karlov\xc5\xa1ek:Odvetnik, Polona Glavan: Kakorkoli\n_START_SECTION_\nKriminalni roman\n_START_PARAGRAPH_\nKriminalni roman pripoveduje o kriminalnih dejanjih in o razre\xc5\xa1evanju kriminalnih dejanjih, o detektivskem delu. Obstajajo pa tudi podzvrsti kriminalnega romana, ki se nana\xc5\xa1ajo na to \xc4\x8demur roman najbolj posve\xc4\x8da pozornost. Slovenski predstavniki so Avgust Dem\xc5\xa1ar: Evropa, Vladimir P.\xc5\xa0tefanec: Mrtvi ne pla\xc4\x8dujejo ra\xc4\x8dunov,\n_START_SECTION_\nLjubezenski roman\n_START_PARAGRAPH_\nLjubezenski roman zelo pogosto posveti vso pozornost ljubezenskemu odnosu med glavnima literarnima likoma. \xc5\xbdanr je po navadi namenjen \xc5\xbeenskam in knjige po navadi izhajajo v serijski obliki. \xc4\x8cetudi je statisti\xc4\x8dno ta tip romana najbolj bran v Sloveniji, imamo le malo predstavnikov: Feri Lain\xc5\xa1\xc4\x8dek: Strah za metulje v nevihti, Tina Vr\xc5\xa1\xc4\x8daj:Zataknjena v pomladi.\n_START_SECTION_\nDru\xc5\xbeinski roman\n_START_PARAGRAPH_\nDru\xc5\xbeinski roman je zvrst, ki pripoveduje o dru\xc5\xbeinskih odnosih, o vzponih in padcih dru\xc5\xbeine. Po navadi jo pi\xc5\xa1e eden izmed dru\xc5\xbeinskih \xc4\x8dlanov._NEWLINE_Najbolj viden predstavnik tak\xc5\xa1nega pisanja v smislu sage izstopa serija romanov Bogdan Novak: Lipa zelenela je. Vidna predstavnika sta tudi Vladimir Hieng:\xc4\x8cude\xc5\xbeni feniks, Katarina Marin\xc4\x8di\xc4\x8d: Prikrita harmonija\n_START_SECTION_\nRoman o borilnih ve\xc5\xa1\xc4\x8dinah\n_START_PARAGRAPH_\nRoman o borilnih ve\xc5\xa1\xc4\x8dinah se ukvarja s tematiko borilnih ve\xc5\xa1\xc4\x8din in \xc5\xa1portov ter ima \xc5\xa1tevilne podzvrsti, kot so \xc5\xa1portni roman, kriminalka, ljubezenski roman. Utemeljitelj te zvrsti v Sloveniji je Silvester Vogrinec, njegov najbolj zna\xc4\x8dilni roman je Karate bojevnik\xc2\xa0: Beli galeb.'